section_heading: Karijera
paragraph_text: Mahomes se 2017. nakon tri provedene godine na sveučilištu Texas Tech odlučio prijaviti na draft. Na njemu su ga izabrali Kansas City Chiefsi kao 10. izbor prve runde drafta,<ref> te je s njima u srpnju 2017. potpisao četverogodišnji ugovor. Sezonu 2017. Mahomes je proveo kao rezerva iza Alexa Smitha, te je samo jedanput započeo utakmicu u cijeloj sezoni. Iduću sezonu Chiefsi razmjenjuju Smitha<ref> i Mahomes postaje prvi izbor na mjestu quarterbacka, na što on uzvraća rekordnom sezonom. Izabran je u Pro Bowl i proglašen za MVP-a sezone<ref> uz 50 postignutih touchdowna dodavanjem u sezoni (drugi rezultat svih vremena iza 55 touchdowna Peytona Manninga iz 2013.) i preko 5000 jardi dodavanja. Chiefsi predvođeni Mahomesom su se tada plasirali u doigravanje, gdje su u konferencijskom finalu ispali od New England Patriotsa.